Protokoll sentralstyremøte 03/17

Norges Blindeforbunds Ungdom

24.-26.mars 2017, Sporveisgata 10, Oslo

Tidspunkt:

24.03: 17.00-22.00

25.03:09.00-12.00 og 13.15-17.00.

26.03: 10.00-17.00

Til stede:

Leder: ida Sødahl Utne

Nestleder: Bernt Wu

3. styremedlem: Henning Knudsen

4. styremedlem: Stian Snoen

5. styremedlem: Ellinor Hidle

1. varamedlem: Fatuma Abdi

2. varamedlem: Isabel Engan

Fra administrasjonen deltok Trine-Lise Østlund Blime.

**Innholdsfortegnelse**

[SAK 032/17 Godkjenning av innkalling og saksliste 4](#_Toc480295207)

[SAK 033/17 Orienteringer 4](#_Toc480295208)

[A. Landsstyremøte 4](#_Toc480295209)

[B. Psykisk helse og synshemming 4](#_Toc480295210)

[C. Konferanse om inkludering og spesialpedagogikk 4](#_Toc480295211)

[D. Foreldreutvalget 4](#_Toc480295212)

[SAK 034/17 Invitasjoner 5](#_Toc480295213)

[A. Barne- og ungdomstinget (BUT) 5](#_Toc480295214)

[B. Unga med synsnedsetning 5](#_Toc480295215)

[C. Arbeids- og prinsipprogramkomité Unge funksjonshemmede 5](#_Toc480295216)

[D. Landsmøte NBF 5](#_Toc480295217)

[SAK 035/17 Utvalgene i NBfU 5](#_Toc480295218)

[A. Interessepolitisk utvalg 5](#_Toc480295219)

[B. IKT-Utvalget 6](#_Toc480295220)

[C. Medlemsutvalget 6](#_Toc480295221)

[D. Utdanningsutvalget. 6](#_Toc480295222)

[SAK 036/17 Regionene Rundt 7](#_Toc480295223)

[A. Region Vest 7](#_Toc480295224)

[B. Region Sør 7](#_Toc480295225)

[C. Region Nord   7](#_Toc480295226)

[D. Region Hedmark og Oppland   7](#_Toc480295227)

[E. Region Midt-Norge   8](#_Toc480295228)

[F. Region Øst 8](#_Toc480295229)

[SAK 037/17 NBfU i Media og sosiale medier 8](#_Toc480295230)

[SAK 038/17 Interessepolitikk 9](#_Toc480295231)

[SAK 039/17 Trygghetsgruppen 10](#_Toc480295232)

[SAK 040/17 Arbeidsfordeling og kommunikasjon 10](#_Toc480295233)

[SAK 041/17 Sommerleirene 11](#_Toc480295234)

[SAK 042/17 The Gathering 11](#_Toc480295235)

[SAK 043/17 NBfU-konferansen - evaluering 12](#_Toc480295236)

[SAK 044/17 Tillitsvalgtskonferansen 12](#_Toc480295237)

[SAK 045/17 Spark VM 2017 - evaluering 13](#_Toc480295238)

[SAK 046/17 Ekkolokasjon – workshop 13](#_Toc480295239)

[SAK 047/17 Serviceavtalen 13](#_Toc480295240)

[SAK 048/17 Extrastiftelsen 13](#_Toc480295241)

[SAK 049/17 Restaurantaksjonen 14](#_Toc480295242)

[SAK 050/17 Landsmøte 2017 14](#_Toc480295243)

[A. Landsmøtet 14](#_Toc480295244)

[B. Prinsipprogrammet 14](#_Toc480295245)

[SAK 051/17 Økonomi 15](#_Toc480295246)

[SAK 052/17 Regnskap 2016 15](#_Toc480295247)

[SAK 053/17 Språktolk på arrangement 15](#_Toc480295248)

[SAK 054/17 Kolonial.no 16](#_Toc480295249)

[SAK 055/17 TV-aksjonen 16](#_Toc480295250)

[SAK 056/17 Datoplan 2017 17](#_Toc480295251)

# **SAK 032/17 Godkjenning av innkalling og saksliste**

Ida åpnet møtet og ønsket velkommen.

Vedtak: Innkalling og saksliste godkjennes.

# **SAK 033/17 Orienteringer**

## Landsstyremøte

Stian var observatør fra NBfU på landsstyremøtet i NBF 17-19 mars. Han orienterte om landsstyrets diskusjoner og vedtak:

## Psykisk helse og synshemming

Isabel orienterte fra sitt besøk hos Gaustad sykehus. De ønsker å arbeide mer opp mot synshemmede, og om mulig åpne en spesialavdeling.

## Konferanse om inkludering og spesialpedagogikk

Henning orienterte fra konferanse om inkludering og spesialpedagogikk i regi av kunnskapsdepartementet.

## Foreldreutvalget

Isabel orienterte om jobben i foreldregruppen. NBfU har tatt på seg å bidra med en sak i foreldregruppens nyhetsbrev.

Neste møte er på samme tid som sentralstyremøte, og Isabel får derfor ikke deltatt på dette. Da NBfU beklageligvis ikke har fått dispensasjon til å sende en vararepresentant, må møtet gå uten vår deltakelse.

Vedtak: saken tas til orientering

# **SAK 034/17 Invitasjoner**

## Barne- og ungdomstinget (BUT)

Viktoria Røksland og Stian Snoen skal representere NBfU på BUT som avholdes 28. og 29. april 2017.

## Unga med synsnedsetning

Møtet avholdes 15.-18. juni.

Vedtak: Isabel Engan og Ellinor Hidle representerer NBfU.

## Arbeids- og prinsipprogramkomité Unge funksjonshemmede

Det forelå invitasjon fra Unge Funksjonshemmede, som ønsket representanter fra medlemsorganisasjonene i sin arbeids- og prinsippprogramkomité.

Vedtak: Sentralstyret nominerer Fatuma Abdi.

## Landsmøte NBF

Vedtak: Ida Sødahl Utne er NBfUs representant, Bernt Wu er 1. vara, Henning Knudsen 2. vara.

# **SAK 035/17 Utvalgene i NBfU**

## Interessepolitisk utvalg

Ida orienterte om utvalgets arbeid. Interessepolitisk utvalg er nå 6 medlemmer, etter at et utvalgsmedlem trakk seg. Utvalget har fokusert på arbeid med kollektivtransport, og fokusert på dagsaktuelle saker. Interessepolitisk utvalg ønsker å samarbeide med utdanningsutvalget, for å få best mulig dekning på utdanningsfeltet.

Vedtak: Saken tas til orientering.

## IKT-Utvalget

Stian orienterte om arbeidet. Utvalget måtte, grunnet manglende oppmøte og vanskelige vilkår, avlyse aksjonen på The Gathering. Utvalget arbeider også med å få universell utforming av IKT-løsninger inn i utdanningen av programmerere, og har igangsatt samarbeid med NTNU, som virker positive til et slikt fokus.

Vedtak: Saken tas til orientering.

## Medlemsutvalget

Henning orienterte om utvalgets arbeid. Utvalget har arbeidet med å kartlegge hvordan rekruteringen av medlemmer skjer, herunder samarbeid mellom NBfUs sentralledd og medlemssenteret i NBF. Sentralstyret er enige med utvalget i at dette er en utfordring der det er nødvendig å ta grep. Det er ønskelig at administrasjonen tar ansvar for å dobbeltsjekke lister, samt ny kontakt med medlemssenteret.

Vedtak: Trine-Lise Østlund Blime og Henning Knudsen har ansvaret for å følge opp saken.

## Utdanningsutvalget.

Isabel orienterte. Utvalget ønsker et samarbeid med interessepolitisk avdeling i NBF, for å kunne skape det nødvendige nettverk for utarbeidelsen av veileder i henhold til målplan. Utvalgets samarbeid med utdanningsdirektoratet mangler fremgang, de synes det er et spennende arbeid, men har ellers ikke kommet med tilbakemeldinger. Utvalget arbeider også med utforming av nasjonale prøver.

Vedtak: Saken tas til orientering.

# **SAK 036/17 Regionene Rundt**

## Region Vest

Bernt orienterte. Regionen skal ha årsmøte helgen 21.-23. april. Trine har hatt telefonmøte med valgkomiteen for å snakke om nye kandidater. Fatuma representerer sentralstyret på årsmøtet til region Vest.

## Region Sør

Fatuma orienterte om arbeidet i region Sør. Hun har sendt ut e-post til alle medlemmer for å kartlegge hvilke aktiviteter de ønsker. Det skal arrangeres et dagsarrangement med Curling, dette utskytes til høsten.

## ***Region Nord***

Isabel orienterte om arbeidet som skjer i nord. De hadde årsmøte i Bodø 16.-19. mars. Styrets sammensetning er uforandret. Neste arrangement er høstarrangement i september/oktober.

## Region Hedmark og Oppland

Stian orienterte om arbeidet i regionen. Han var til stede på årsmøtet første helgen i mars. Årsmøtet deres er ikke godkjent i henhold til gjeldende vedtekter. Sentralstyret kontaktet LNU, som heller ikke kunne godkjenne årsmøtet. Sentralstyret ble anbefalt å nedsette en ekstern valgkomité, ettersom valgkomiteen selv ble valgt inn i styret på det nå ikke godkjente årsmøtet. Stian Snoen (leder), Henning Knudsen og Fatuma Abdi tar på seg oppgavens om midlertidig valgkomité, da alle er tidligere medlemmer av regionen.

Regionen er informert om at det må arrangeres et nytt årsmøte, og regionen vil sette en ny dato snarest. Årsmøtet må arrangeres innen 30. april. Sentralstyret vil sende representanter til dette.

## ***Region Midt-Norge***

Henning orienterte om arbeidet i region Midt. Regionen har inngått et samarbeid med Trøndelag teater om synstolket teaterforestilling. De har også fått støtte til et hotellprosjekt, der mennesker med nedsatt funksjonsevne selv skal drive et hotell. Njål Gustavsen er ansatt som prosjektleder i en 20 % stilling.

Regionen avholdt årsmøte 17.-19. mars. Fatuma Abdi og Anna Eggen Skarbøvik ble valgt inn i styret, som nå består av 6 personer.

## Region Øst

Ellinor orienterte om det som har skjedd i region øst. De har avholdt årsmøtet 17-19 mars, der aktiviteten var curling. Ingvild Bye og Silje Solvang ble valgt inn i det nye styret, som fremdeles består av 7 personer.

# **SAK 037/17 NBfU i Media og sosiale medier**

Statistikken for sosiale medier:

Trine orienterte.

1089 personer liker Facebooksiden (+181 siden forrige møte)

143 følgere på Twitter (+1 siden forrige møte)

404 følgere på Instagram (+ 74 siden forrige møte)

Sentralstyret ønsker å iverksette en aprilspøk på Facebook, for å skape interesse og oppmerksomhet om Facebooksiden.

Vedtak: Det lages en tegneserie til 1. april.

# **SAK 038/17 Interessepolitikk**

Ida orienterte om organisasjonens interessepolitiske arbeid. Det arbeides videre med å bedre samarbeidet mellom NBfUs utvalg og interessepolitisk avdeling i Blindeforbundet.

***Interessepolitisk utvalg***

NBfUs Interessepolitiske utvalg ønsket også å få klarlagt i hvilken grad utvalget er fri til å ta standpunkt i dagsaktuelle saker, eller i saker der NBfU ikke har noe offisielt standpunkt. Sentralstyret ønsker å gi utvalget stor frihet og gir utvalget fullmakt til å fremme sitt syn, så fremt dette ikke strider mot organisasjonens prinsipprogram eller resolusjoner fra landsmøtet. Utvalget ønsket også å ha flere fysiske møter, noe sentralstyret, etter å ha forsikret seg om at det var tilstrekkelige midler til dette, støttet.

***Interessepolitisk interesse***

Sentralstyret diskuterte også hvordan interessen rundt interessepolitisk arbeid kan økes. Det er ønskelig å i større grad bruke de arenaene som allerede eksisterer, særlig tillitsvalgtkonferansen og landsmøtet.

***Arendalsuka***

Sentralstyret ønsker å sende en delegasjon til Arendalsuka. Dette er en god arena å fremme organisasjonens politiske standpunkter på, men det fordrer at delegasjonen gjør et grundig forarbeid. Delegasjonen kan innlosjeres privat, og slik spare penger. Det sendes ut en forespørsel til medlemmene, der interesserte oppfordres til å melde seg til delegasjonen.

***Aksjonsuka***

Fatuma har deltatt på to møter i arbeidsgruppen for Aksjonsuka. Den skal handle om å lære opp eldre medlemmer i smart teknologi. Sentralstyret avventer informasjon om hvilke bidrag som ønskes fra NBfUs side.

Vedtak: Ida Sødahl Utne tar med seg sentralstyrets syn tilbake til interessepolitisk utvalg. Henning Knudsen har ansvaret for det videre arbeidet med Arendalsuka sammen med administrasjonen.

# **SAK 039/17 Trygghetsgruppen**

Ida orienterte om trygghetsgruppens sammensetning.

Trygghetsgruppen inviteres til tillitsvalgtskonferansen.

Det ble avholdt et møte mellom sentralstyret og trygghetsgruppen. Tema for møtet var trygghetsgruppens mandat, kommunikasjon, samarbeid med trygghetsgruppen i NBF og Trygghetsgruppens opplegg på tillitsvalgtkonferansen. Trygghetsgruppens satser ble også gjennomgått. Det var enighet om at trygghetsgruppen honoreres med 1000 kr. i forbindelse med sentralstyremøter, eller der de ikke fungerer som ledsagere.

Vedtak: Honoreringssatsene forblir slik de er i dag med unntak av endring skissert ovenfor. Saken tas forøvrig til orientering.

# **SAK 040/17 Arbeidsfordeling og kommunikasjon**

Ida orienterte. Sentralstyret diskuterte kommunikasjon innad i styret, og mellom styret og administrasjonen. Sentralstyret ønsker å bli varslet når et utvalg har brukt mer enn 50% av sine budsjetterte midler, selv om dette ikke har vært en problemstilling frem til nå. Daglig leder og styreleder kan ta avgjørelser for summer på under 10 000 kr.

Der en diskusjon føres over e-post, er det viktig at trådstarter, eller et medlem av arbeidsutvalget avslutter diskusjonen.

Vedtak: Saken tas til etterretning.

#

# **SAK 041/17 Sommerleirene**

Trine orienterte om NBfUs muligheter til å bidra på Blindeforbundet sine sommerleirer. Ungdomsleiren avholdes 30. juni til 6. juli og Ung Uke 7. juli-14. juli.

På ungdomsleir kan vi både delta på teambuilding, der vi gjentar ekkolokasjonsopplegget fra 2014, eller gå rundt og informere om våre aktiviteter, slik det ble gjort i fjor.

På ung Uke ønsker vi å delta med en gruppe, som gjenspeiler et av våre tidligere arrangementer. Kondomeriet forespørres først, så SAS og sist bo for seg selv. Henning og Stian har ansvaret for dette.

Vedtak: NBfU stiller på ung uke og ungdomsleir.

#

# **SAK 042/17 The Gathering**

Stian orienterte. IKT-utvalget har valgt å ikke være tilstede på The Gathering i år på grunn av vanskeligheter med å fylle standen hele dagen. Når standen måtte være bemannet i 12 timer, og det kun var anledning til å sende 4 personer, inkludert ledsagere, anså ikke utvalget det som gjennomførbart, særlig når det allerede var vanskelig å finne interesserte til å stå på stand. Sentralstyret forsto avgjørelsen, men skulle ønske utvalget i større grad hadde tatt sentralstyret med i prosessen, ettersom det var snakk om et av landsmøtet vedtatt målplanpunkt.

Vedtak: Sentralstyret beklager at opplegget måtte avlyses, og tar forøvrig saken til orientering.

# **SAK 043/17 NBfU-konferansen - evaluering**

Isabel orienterte om konferansen.

Sentralstyret var fornøyde med programmet. Det var enighet om at Kommunikasjonen i arbeidsgruppen kunne forbedres.

Utsendt evaluering ble deretter gjennomgått. Programmet fikk gode tilbakemeldinger, særlig den nivåinndelte debattreningen, som det kunne blitt satt av enda mer tid til. Ungdomspartidebatten var også populær, selv om kursdeltakerne i enda større grad kunne ha fått tid til å forberede seg på aktuelle saker å spørre debattantene om. Teknologidelen av kurset fikk også gode tilbakemeldinger. Det fungerte også godt å blande interessepolitikk og organisasjonsarbeid.

Vedtak: Evalueringen tas til etterretning.

# **SAK 044/17 Tillitsvalgtskonferansen**

Ida orienterte, og åpnet til diskusjon. Vi har booket Thon hotell Arena i Lillestrøm 5-7. mai. Arbeid med program er igangsatt. Blant forslagene til programposter var et besøk fra politiet, der de snakker om nettvett, regionsinndeling av trygghetsgruppens post, samt et ønske om å høyne den interessepolitiske interessen blant de tillitsvalgte.

Vedtak: arbeidet med TVK tas til orientering.

# **SAK 045/17 Spark VM 2017 - evaluering**

Spark-VM ble evaluert. Trine orienterte om de innkommende svar på utsendt evalueringsskjema. Det var mange unge medlemmer noe som er veldig bra. Programmet og opplegget fikk meget gode tilbakemeldinger. Det var også en god idé å be om buffé til middag. Gjennomføringen av arrangementet var upåklagelig, og Arbeidsfordelingen fungerte godt, men det bør likevel utpekes en prosjektgruppe til neste år, slik at disse er forberedt på å ta avgjørelser underveis på arrangementet, samt ha det overordnede ansvaret ovenfor sentralstyret.

Vedtak: Saken tas til etterretning.

# **SAK 046/17 Ekkolokasjon – workshop**

Stian orienterte. Det arbeides fremdeles med å søke midler til kurshelgen. Det har kommet inn 10.000, vi avventer tilbakemelding fra tubfrim og LNU.

Vedtak: Saken tas til orientering

# **SAK 047/17 Serviceavtalen**

Henning orienterte om arbeidet med serviceavtalen. Denne skal underskrives på tillitsvalgtkonferansen i 5-7 mai.

Vedtak: Saken tas til orientering.

# **SAK 048/17 Extrastiftelsen**

Trine orienterte. 14. mars 2017 ble det sendt inn fire søknader til extrastiftelsen.

Sentralstyret foreslo følgende søknader til neste frist:

- smartteknologi, apper, teknologi i samarbeid med Media LT

- grensesetting, sex og samliv

- Reisesøknad

- Hvite busser tur til Auschwitz/Sachsenhaussen, funksjonshemmedes historie.

- Synliggjøre viktigheten av at man får en elektronisk løsning for å se teksten på matvarer.

Vedtak: Saken tas til orientering

# **SAK 049/17 Restaurantaksjonen**

Ida orienterte om hvordan aksjonen har gått så langt. Mange restauranter har fått tilsendt flyers. Men få regioner har brukt denne aksjonen, og sentralstyret må se på hvordan regionene kan få anledning til å bidra mer.

Ida skal ta kontakt med Mia Jakobsen i informasjonsavdelingen om å få denne saken frem i media

Vedtak: Ida Sødahl Utne kontakter informasjonsavdelingen. Saken tas forøvrig til orientering.

#

# **SAK 050/17 Landsmøte 2017**

## Landsmøtet

Det settes ned en gruppe bestående av Ida, Henning og Isabel. Aktuelle kandidater til referenter og dirigenter forespørres. Grunnet fjorårets tilbakemeldinger fremmer sentralstyret både et budsjett og et rammebudsjett på landsmøtet.

## Prinsipprogrammet

Ida orienterte, og åpnet til diskusjon. Sentralstyret så på de forslagene som kom inn på Vinterkonferansen, og diskuterte deretter andre endringsforslag som kan fremmes for landsmøtet.

Vedtak: Arbeidsgruppen settes ned. Saken tas forøvrig til orientering.

# **SAK 051/17 Økonomi**

Stian orienterte om den økonomiske situasjonen per februar 2017.

Vedtak: Egenandel for sentralstyrets styremøte i Berlin settes til 600 kr. Saken tas forøvrig til orientering

# **SAK 052/17 Regnskap 2016**

Stian orienterte og la frem regnskapet.

Vedtak: Regnskap for 2016 godkjennes

# **SAK 053/17 Språktolk på arrangement**

Isabel orienterte. Det er et behov for språktolker i organisasjonen. Det ble diskutert om sentralstyret skal dekke eventuelle utgifter til tolker, og om det er tilstrekkelig å bruke en ledsager til oppgaven, og om denne da bør få et forhøyet honorar. Sentralstyret ønsker at NBfU skal være en inkluderende organisasjon, der alle ivaretas. Samtidig har NBfU som et prinsipp at det ikke ytes bistand for tilleggsbehov utover en arm til synsledsaging, og selv om man ser fordelene ved tolker, er sentralstyret skeptiske til å åpne for tilleggsytelser støttet av sentralstyret. Sentralstyret mener likevel på bakgrunn av demokratihensyn, at det åpnes for at en ledsager kan fungere som tolk mot et forhøyet honorar på NBfUs landsmøte.

Vedtak: Det åpnes for tilbud om språktolking på landsmøtet, der en fellesledsager fungerer som dette mot et forhøyet honorar.

# **SAK 054/17 Kolonial.no**

Trine orienterte. Blindeforbundet ser på et samarbeid med Kolonial.no. Om næringslivsavdelingen i Blindeforbundet ønsker NBfUs medvirkning i dette, er sentralstyret positive. Det er imidlertid viktig at vinklingen er slik at den bidrar til å få frem at den nye teknologien gir synshemmede mulighet til selvstendighet, ikke passivitet.

Vedtak: Sentralstyret bidrar gjerne i samarbeidet mellom kolonial.no og Blindeforbundet.

# **SAK 055/17 TV-aksjonen**

Trine orienterte. Atlas-Alliansen skal søke om TV-aksjonen og Blindeforbundet er en av deres medlemsorganisasjoner. Sentralstyret diskuterte hva NBfU kan bidra med.

Vedtak: Fatuma Abdi følger opp saken videre.

# **SAK 056/17 Datoplan 2017**

**Mars:**

16.-19. mars – årsmøte Nord

17.-19. mars – Årsmøte region Midt

17.-19. mars – Årsmøte region Øst

**April:**

21-23. april – Årsmøte region vest

**Mai:**

5.-7. mai – Tillitsvalgtskonferansen 2017

26.-28. mai – Lisebergstur region Øst

**Juni:**

6. juni - sentralstyremøte

9-11. juni – Sentralstyremøte, Berlin

**Juli:**

17.-23. juli – Nordisk Leir i Danmark

**August:**

14-20. august - Arendalsuka

18.-20. august – ekkolokasjonskurs

**September:**

14-15. september – sentralstyremøte, Hurdal

15-17. september – landsmøte, Hurdal

**Desember:**

1.-3. desember – julebord region sør

Møtet hevet 16:30

Trine-Lise Østlund Blime

Referent